
AVIZ

asupra proiectului de Lege privind modificarea art. 6 alin. (1) din Ordonanţa de urgenţă a Guvernului nr. 150/2002 privind organizarea şi funcţionarea sistemului de asigurări sociale de sănătate
Cu adresa nr. PL-X 433 din 8 mai 2006, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare, Comisia pentru buget, finanţe şi bănci cu proiectul de Lege privind modificarea art. 6 alin. (1) din Ordonanţa de urgenţă a Guvernului nr. 150/2002 privind organizarea şi funcţionarea sistemului de asigurări sociale de sănătate.

In urma examinării, în şedinţa din data de 01 iunie 2006, Comisia, cu unanimitate de voturi, a hotărât respingerea deoarece proiectul de Lege a rămas fără obiect de reglementare. Prevederile proiectului se regăsesc în art. 213 alin. (1) lit. d) din Legea nr. 95/2006 publicată în Monitorul Oficial nr. 372/2006, Partea I-a.

